CELEX: 32011D0198
Language: et
Date: 2011-03-30 00:00:00
Title: 2011/198/EL: Komisjoni rakendusotsus, 30. märts 2011 , millega muudetakse otsust 2011/44/EL, mis käsitleb teatavaid kaitsemeetmeid seoses suu- ja sõrataudiga Bulgaarias (teatavaks tehtud numbri K(2011) 2023 all)  EMPs kohaldatav tekst

31.3.2011   
            
            
               ET
            
            
               Euroopa Liidu Teataja
            
            
               L 85/10
            
         KOMISJONI RAKENDUSOTSUS,
   30. märts 2011,
   millega muudetakse otsust 2011/44/EL, mis käsitleb teatavaid kaitsemeetmeid seoses suu- ja sõrataudiga Bulgaarias
   (teatavaks tehtud numbri K(2011) 2023 all)
   (EMPs kohaldatav tekst)
   (2011/198/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   ning arvestades järgmist:
   
               (1)
            
            
               Bulgaarias leidis 2011. aasta jaanuaris kinnitust suu- ja sõrataudijuhtum metssigadel ning mitu taudipuhangut kariloomadel. Selle tulemusena on Bulgaaria võtnud meetmeid nõukogu 29. septembri 2003. aasta direktiivi 2003/85/EÜ (ühenduse meetmete kohta suu- ja sõrataudi tõrjeks) (3) raames.
            
         
               (2)
            
            
               Lisaks on vastu võetud komisjoni 19. jaanuari 2011. aasta otsus 2011/44/EL, mis käsitleb teatavaid kaitsemeetmeid seoses suu- ja sõrataudiga Bulgaarias, (4) et tugevdada Bulgaaria võetud tõrjemeetmeid. Seda otsust kohaldatakse 31. märtsini 2011.
            
         
               (3)
            
            
               Bulgaaria teatas 19. märtsil 2011. aastal suu- ja sõrataudi puhangust lihakarjal, kes sööb karjamaal Burgase oblastis Sredetsi omavalitsusüksuses, mis asub lääne pool Malko Tarnovo omavalitsusüksusest, kus viimasest taudipuhangust teatati 31. jaanuaril 2011.
            
         
               (4)
            
            
               Seetõttu on asjakohane pikendada otsusega 2011/44/EL ettenähtud meetmeid 30. juunini 2011.
            
         
               (5)
            
            
               Seepärast tuleks otsust 2011/44/EL vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2011/44/EL artiklis 16 asendatakse kuupäev „31. märts 2011” kuupäevaga „30. juuni 2011”.
   Artikkel 2
   Käesolev otsus on adresseeritud liikmesriikidele.
   
      Brüssel, 30. märts 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  ELT L 306, 22.11.2003, lk 1.
   
      (4)  ELT L 19, 22.1.2011, lk 20.